Staatsgeld betaal vir Swazi-koning se peperduur vuurwaens | Maroela Media
Swaziland spog met die mooiste landskappe. Foto: Thekingdomofswaziland.com
Koning Mswati III van eSwatini het die wenkbroue laat lig toe hy homself en sy hele harem "geseën het" met Rolls Royce-motors ter waarde van meer as R200 miljoen. Hy het boonop die regering opdrag gegee om vir hom 'n bestelling te plaas vir 35 BMW X7-sportnutsvoertuie.
Die Swaziland Solidariteitnetwerk (SSN) het gal gebraak hieroor in 'n persverklaring Sondag.
Die uitvoerende hoof van die koning se kantoor het aan Swaziland News Online gesê die motors is nie met belastingbetalers se geld gekoop nie, maar is deur die koning se spesiale spaargeld gefinansier. Die ou motors wat die koning se vroue gebruik het, is verkoop om die nuwe voertuie mee te koop. Die res van die geld is gesubsidieer deur die koninklike fonds wat deur die parlement goedgekeur is.
Maar SSN sê daar was geen ou voertuie om te verkoop nie en selfs as daar was, is dit aanvanklik aangekoop met belastingbetalers se geld. "Dit is ook welbekend dat die koning voortdurend sy vingers in die nasionale geldkis druk wanneer hy geld nodig het, ten spyte van die obsene 800 miljoen Amerikaanse dollar wat hy jaarliks uit die nasionale begroting ontvang," lui SSN se persverklaring. "Selfs die twee stralers wat hy besit is met belastingbetalers se geld aangekoop."
SSN sê koning Mswati het die afgelope jare bewys hy is een van die selfsugtigste konings in menseheugenis en sy mees onlangse optrede bewys dit. "Hy doen dit [die aankoop van die motors] in 'n land wat in 'n diep krisis verkeer wat betref die toenemende vlakke van armoede en 'n gesondheidstelsel wat heeltemal inmekaar gestort het. Hospitale is nou wagkamers vir die dood," sê Luke Lukhele, SSN se woordvoerder.
SSN doen nou 'n beroep op die burgers van Swaziland om saam te staan en in opstand te kom teen die "grootskaalse plundery van swaarverdiende belasting deur die onbeskofte koning Mswati. "Dit kan nie wees dat 'n hele nasie gevange gehou word deur een man en sy familie nie," sê Lukhele.
belasting BMW Swaziland
Die wêreld in foto's – 4 November 2019
Dit is hoe die leiers dit in Afrika doen.
Praat van US$ subsidie.
Hoeveel dra ons jaarliks by vir Swaziland se uitgawes?
Eerder die Koning van geldmors – wat n flippen skande!!!
…..en so volg die koning bloot die geld truuks wat sy buurland se kiesers nog steeds met die belastingbetalers se geld pleeg…..
Elkeen van ons ontvang maar soms geskenke.
My werkgewer het my geseën met 'n amptelik Uno, maar ek weier om sleg te voel daaroor.
So as ek voel ek wil nou nie persoonlik help bydra vir die koning van Swaziland se luukse vloot voertuie met my belastinggeld nie – ek sal dit bv. dalk eerder vir my naaste mense se opvoeding en gesondheid wil aanwend – wat staan my nou te doen?
O wag, ek het geen keuse hieroor nie. Ek MOET dit gee vir wie ook al die (op hierdie stadium ANC) regering besluit dit moet kry.